**G-Petrol d.o.o. Sarajevo**

Marka Marulića br. 2, Lamela B, Sarajevo

Bosna i Hercegovina

Tel:+387 33 944 914; Faks:+387 33 942 099

Broj:

Datum:

TEHNIČKI ZADATAK

Za izbor dobavljača za pružanje usluge tehničkog održavanja autopraonica na benzinskim stanicama G-Petrol

**Sektor Maloprodaja**

**Sarajevo 30.09.2024. godine**

**TEHNIČKI ZADATAK**

ZA IZBOR DOBAVLJAČA ZA PRUŽANJE USLUGE TEHNIČKOG ODRŽAVANJA AUTOPRAONICA NA BENZINSKIM STANICAMA G-PETROL

**PREDMET TEHNIČKOG ZADATKA**

Tehničko održavanje opreme podrazumijeva održavanje strojeva i opreme autopraonica, sistema reciklaže vode, usisivača i sve ostale pripadajuće opreme na samim autopraonicama, kao i druge intervencije po nalogu odgovornog lica G-Petrol-a.

Objekti i oprema koji su predmet Tehničkog zadatka se nalaze na 19 lokacija u Bosni i Hercegovini, na adresama kao u Prilogu 1 ovog Tehničkog zadatka.

G-Petrol zadržava pravo da promjeni listu objekata BS koji su predmet Tehničkog Zadatka /Ugovora (izgradnja novih objekata BS, zakup BS, zatvaranje, preuzimanje novih BS ili iz bilo kojeg drugog razloga).

**TEHNIČKO ODRŽAVANJE OPREME I OBJEKATA**

Tehničko održavanje opreme podrazumijeva održavanje opreme sa spiska iz Priloga 1, ovog Tehničkog zadatka, u potpunosti prema zahtjevima naručioca, definisanim u radnoj proceduri održavanja autoproanica G-Petrola.

**Tehničko održavanje obuhvata:**

* Pregled i detekciju kvara ili nedostataka na opremi i instalacijama
* Otklanjanje kvara
* Zakonski propisanu kontrolu i izradu protokola
* Ostale radove po nalogu Naručioca, a u vezi sa održavanjem autopraonica.

Usluge tehničkog održavanja autoproanica će se raditi po principu **„servisa po pozivu“**, a koje će se obraćunavati po Radnom satu (RS) servisne ekipe i obračunatoj ukupno pređenoj kilometraži u jednom pravcu, od bazne lokacije Servisera do lokacije intervencije, te ugrađenih rezervnih dijelova.

**U radni sat servisne ekipe** su uključeni svi troškovi usluga rada, a posebno se obračunavaju samo rezervni dijelovi.

Radni sat servisne ekipe predstavlja isključivo vrijeme provedeno na otklanjanju kvara na BS, bez obzira na to koliko je radnika angažovano na predmetnoj intervenciji, ili kakav je alat/sredstvo rada korišteno. Osim radnog sata i rezervnih dijelova iz cjenovnika ugovora (odnosno dijelova naznačenih na prethodno dostavljenoj ponudi), nikakvu dodatnu uslugu ili materijal nije moguće fakturisati (noćenje, obrok, noćni rad, terenske dnevnice,...) odnosno Izvođač treba da sve svoje troškove planira u skladu sa ponuđenom cijenom Radnog sata.

**Obračun pređenih kilometara** uzima u obzir transport servisera, rezervnih dijelova, alata i ostalog materijala do mjesta intervencije u jednom smjeru.

Ako postoji više intervencija u nizu na različitim lokacijama u toku dana, obračunava se stvarno pređena kilometraža od najbliže lokacije servisera do prve lokacije na kojoj se vrši intervencija, dodavajući razdaljine do sljedećih lokacije intervencije, zaključno sa posljednjom lokacijom odnosno posljednjom BS za intervenciju u tom danu.

Cijena rezervnih dijelova treba da bude izražena kao jedinična cijena specificiranih dijelova.

Sve cijene potrebno navesti bez obračunatog iznosa PDV-a

U slučaju da rezervni dio koji treba da se ugradi nije na cjenovniku, dobavljač je dužan da dostavi ponudu na saglasnost ovlaštenoj osobi G-Petrola.

**PRIJAVA KVARA, RADNI NALOG I OTKLANJANJE KVARA**

**Prijava Kvara** od strane G-Petrola se vrši isključivo putem aplikacije „Servisi Poslovnog centra G-Petrol“ na Service Desk-u koje će Serviser dobijati putem e-maila, ili direktno putem maila: [prijavakvara.BH@nis.eu](mailto:prijavakvara.BH@nis.eu), osim u hitnim slučajevima, gdje je prijavu kvara moguće uputiti i putem telefona.

Po dolasku servisera na BS, ovlašteni uposlenik na BS otvara **Radni nalog** (prilog), ispunjava ga i ovjerava zajedno sa Serviserom.

Radni nalog treba biti priložen uz Račun za izvršenu uslugu, zajedno sa Zapisnikom o izvršenoj usluzi, obostrano potpisan.

Dozvoljeno vrijeme **otklanjanja kvara** je vremenski rok u kojem je dobavljač dužan kvar otkloniti u potpunosti, u skladu sa upućenom prijavom kvara, a prema kategorijama kako slijedi:

Тabela 1.

|  |  |  |  |
| --- | --- | --- | --- |
| Opis kvara | Tehnička kategorija kvara | Raspoloživost servisne ekipe | Dozvoljeno vrijeme sanacije kvara |
| 1. Kvarovi usljed kojih je ugrožen život ili zdravlje ljudi. 2. Kvarovi usljed kojh je onemugućen rad autopraonice odnosno prodaja bilo kojeg od programa autopraonice i prateće opreme. 3. Kvarovi koji mogu prouzrokovati štetu trećem licu odnosno oštetiti vozilo koje se pere. | **А** | 24/7 | HITNO, maksimalno 24 sata. |
| 1. Kvarovi koji ne utiču na obustavu prodaje svih programa autopraonice. 2. Kvarovi ili nedostaci koji utiču na potrošnju hemije i druge troškove naručioca. 3. Svi kvarovi koji prave smetnju pravilnom radu autopraonice i dodatne opreme | **B** | 24/7 | 48 sati |
| 1. Nedostaci koji bitno ne utiču na kvalitet rada opreme a tiču se raznih dodatnih podešavanja stroja ili opreme autopraonice. Svi drugi kvarovi koji gore nisu pobrojani. | **C** | 24/7 | 48 sati |

Dozvoljeno vrijeme otklanjanja kvara se računa od trenutka uočenog nedostatka na autopraonicama, odnosno Zahtjeva za intervenciju ili trenutka odobrenja Ponude za potrebne radove i traje do otklanjanja kvara u potpunosti, uključujući i vrijeme dolaska na predmetnu lokaciju.

Nedostatak rezervnog dijela ili nedovoljan kapacitet servisne ekipe ne mogu biti razlog produženja dozvoljenog vremena otklanjanja kvara.

Raspoloživost servisne ekipe 7/24 predstavlja vrijeme u toku sedmice i dana u kojem serviser mora biti u mogučnosti da svojom intervencijom odgovori na zahtjev naručioca

Serviser - Dobavljač je obavezan da dostavi kontakt podatke osobe koja će biti zadužena da komunicira sa predstavnicima G-Petrola, odnosno mail adresu i broj mobilnog telefona na koje može primati Zahtjeve za intervenciju, svaki dan u sedmici, 24 sata na dan.

Ovi rokovi mogu se produžiti uz saglasnost odgovornog lica G-Petrola.

**REZERVNI DIJELOVI**

Kao rezervni dijelovi trebaju se koristiti novi i orginalni dijelovi proizvođača sa adekvatnom popratnom dokumentacijom. U slučaju da se dokaže opravdanost korištenja repariranog ili zamjenskog dijela, isti se može ugraditi uz prethodno odobrenje naručioca na osnovu adekvatne ponude. Tako ugrađeni dijelovi moraju imati odgovarajuću popratnu dokumentaciju.

Lista dijelova i veličina lagera koju dobavljač treba posjedovati, zajedno sa lagerom eventualnih proizvođača, mora biti takva da omogućuje otklanjanje bilo kojeg kvara na predmetnoj opremi naručioca u roku definisanom Dozvoljenim vremenom otklanjanja kvara.

U slučaju da rezervni dio koji treba da se ugradi nije u cjenovniku, dobavljač je dužan dostaviti ponudu na saglasnost odgovornim licima u Tehničkom održavanju G-Petrol-a.

Svaki rezervni dio mora imati i **garantni rok** propisan od strane proizvođača, a najmanje 12 mjeseci od dana ugradnje.

Ugrađeni dijelovi i materijali trebaju biti sa adekvatnom propratnom dokumentacijom proizvođača.

Ponuđač je dužan dostaviti cjenovnik rezervnih dijelova za opremu iz Predmeta Tehničkog zadatka, prema Prilogu 2, a isti cjenovnik će biti dio ugovora.

**TEHNIČKI ELIMINACIONI KRITERIJ ZA IZBOR DOBAVLJAČA**

Svaki dobavljač koji konkuriše za pružanje usluga održavanja, mora da zadovolji eliminacijske kriterije koji su dati u Tabeli 2 – Kvalifikacioni kriterijumi.

Tabela 2.

|  |  |  |
| --- | --- | --- |
| Br. | Kriterij | Dokumentacija koja se dostavlja |
| 1. | Pravo konkurisanja imaju dobavljači koji imaju minimum 2 godine iskustva na poslovima za koje konkurišu | Ovjerena potvrda od strane Naručioca kojima je ponuđač pružao usluge u prethodne dvije godine |
| 2. | Dokaz da dobavljač posjeduje bar jednu servisnu ekipu. Servisna ekipa podrazumijeva jedno servisno vozilo i dva radnika-servisera koji su obučeni za ovu vrstu posla. | Spisak servisnih vozila sa fotokopijama saobračajnih dozvola.  Spisak uposlenika-servisera sa dokazom o potrebnoj kvalifikaciji. |
| 3. | Garantni rok na izvršene radove i za dijelove prema garantnom roku proizvođača je najmanje jednu godinu | Potpisana izjava ponuđača na memorandumu kompanije |
| 4. | Prihvatanje načina obračuna za izvršeni rad po uslovima iz tehničkog zadatka. | Potpisana izjava ponuđača na memorandumu kompanije |

**OBRAČUN IZVRŠENE USLUGE - FAKTURISANJE**

Fakturisanje od strane dobavljača prema naručiocu vrši se dva puta mjesečno, polovinom tekućeg mjeseca kao i na kraju mjeseca najkasnije 25. u tekućem mjesecu.

Stvarna količina utrošenih radnih sati, pređenih kilometara i ugrađenih dijelova biće definisana Radnim nalogom G-Petrol-a, potpisanim od strane ovlaštenih osoba G-Petrol-a i servisera.

Račun treba da, pored zakonski obaveznih naznaka, sadrži i podatke o mjestu intervencije (naziv BS), izvršenoj usluzi, broj radnog naloga i specifikaciju zamijenjenih dijelova po BS.

**U prilogu Računa treba da se nalazi:**

* potpisani, ovjereni Radni nalog G-Petrola, od strane servisera i uposlenika na BS;
* specifikacija zamijenjenih – ugrađenih dijelova sa jediničnim i ukupnim cijenama, po BS;
* zapisnik o izvršenoj usluzi (prilog);

Osim zakonski predviđenih naznaka na Računima je potrebno naznačiti:

* Broj radnog naloga po kojem je izvršena usluga
* Broj obračunatih radnih sati prema Radnom nalogu G-Petrola
* Broj obračunatih kilometara

U slučaju da se dostavi faktura koja ne sadrži svu potrebnu dokumentaciju, ista će biti vraćena dobavljaču na dopunu. Rok plaćanja takve Fakture se pomjera, računajući valutu plaćanja od dana ponovnog dostavljanja, odnosno zaprimanja Fakture-Računa u G-Petrol-u.

**OBRAČUN PENALA**

Obračun penala je mehanizam zaštite naručioca u slučaju da dobavljač ne otkloni kvar u ugovorenom roku, u skladu sa dozvoljenim vremenom sanacije kvara (tabela 1), a bez saglasnosti odgovornog lica G-Petrola.

**Penali** se obračunavaju za slučaj prekoračenja roka za otklanjanje kvara.

Obračun penala se vrši na način da se za svaki započeti sat prekoračenja roka, predviđenog za otklanjanje kvara ili nedostatka, obračuna **cijena ugovorenog radnog sata** za predmetnu uslugu.

Obračunavanje penala ne oslobađa servisera obaveze otklanjanja predmetnog kvara na objektu ili opremi na BS.

Ako ugovorni Serviser ne pristupi otklanjanju kvara ni nakon pismene opomene, G-Petrol zadržava pravo angažovanja drugih Servisera, a nakon prethodnog pismenog upozorenja odgovarajućeg ugovornog servisera. Trošak takve intervencije snosi Ugovorni Serviser.

**TRAJANJE UGOVORA**

Ugovor se potpisuje na period od **24 mjeseca od dana potpisivanja Ugovora,** sa mogućnošću produženja Ugovornog roka za još godinu dana, uz prethodno potpisani Aneks na Ugovor.

G-Petrol zadržava pravo da, u slučaju nezadovoljstva kvalitetom izvršenih radova od strane dobavljača, izvođača ili podizvođača radova, Ugovor može raskinuti pismenom najavom, mjesec dana prije raskida.

**USLOVI PONUDE**

Ponuda treba obuhvatiti:

1. **Cijenu Radnog sata servisne ekipe provedenog na otklanjanju kvara na objektu BS prema Radnom nalogu,** uvaluti KM**, po radnom satu servisne ekipe;**
2. **Cijenu pređenog kilometra od lokacije servisera do lokacije na kojoj se vrši intervencija (u jednom smjeru) -** KM/ pređenom km
3. **Cjenovnik rezervnih dijelova -** KM;

Sve cijene je potrebno navesti bez iznosa PDV-a.

**Ovlaštena Kontakt osoba od strane G-Petrola:**

Admir Omerović

Menadžer za tehničku podršku i održavanje

G Petrol d.о.о. Sarajevo

Bosna i Hercegovina, Sarajevo, Marka Marulića 2, Lamela b

tel: +387 33 944 902, mob: +387 65 418 842

E-mail: [admir.omerović@nis.rs](mailto:admir.omerović@nis.rs)

**Prilozi:**

1. Spisak autopraonica, sa specifikacijom istih,

2. Spisak Rezervnih dijelova.